

REPUBLIKA HRVATSKA

VUKOVARSKO-SRIJMSKA ŽUPANIJA

OPĆINA TOVARNIK

OPĆINSKI NAČELNIK

KLASA: 430-04/22-01/1

URBROJ: 2196-28-03-22-1

Tovarnik, 30.06.2022.

**UPUTA O NAČINU KOMUNIKACIJE IZMEĐU**

**OPĆINE TOVARNIK I PRORAČUNSKIH KORISNIKA**

1. **UVOD**

Ovom Uputom uređuje se način komunikacije između jedinice lokalne samouprave Općine Tovarnik (u daljnjem tekstu Općina) i njezinih proračunskih korisnika vezano uz koordinaciju aktivnosti u cilju učinkovite provedbe: Zakona o proračunu („Narodne novine“, broj 144/21 provedbenih propisa i uputa i Zakona o fiskalnoj odgovornosti („Narodne novine“ ,broj 111/18), provedbenih propisa i uputa.

1. **PRORAČUNSKI KORISNICI OPĆINE TOVARNIK**

Na temelju članka 6. stavka 2. Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave Ministarstvo financija u „Narodnim novinama“ objavljuje Registar proračunskih i izvanproračunskih korisnika.

Općina Tovarnik u svojoj nadležnosti ima utvrđene sljedeće proračunske korisnike:

* Dječji vrtić „Palčić Tovarnik“

Navedeni proračunski korisnici, kao i svaki novoosnovani proračunski korisnik Općine, dužni su u svom radu primjenjivati ove Upute.

1. **PLANIRANJE PRORAČUNA**

Metodologija za izradu prijedloga financijskog plana odnosno proračuna jedinice lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskom računovodstvu i računskom planu i Pravilnikom o proračunskim klasifikacijama, kao i Uputama Ministarstva financija za izradu proračuna jedinice lokalne i područne (regionalne) samouprave.

Jedinstveni upravni odjel Općine na temelju Uputa Ministarstva financija izrađuje upute za izradu prijedloga proračuna odnosno financijskog plana proračunskih korisnika za naredno trogodišnje razdoblje i dostavlja ih proračunskim korisnicima do 5. rujna tekuće godine.

Upute sadrže:

* Metodologiju izrade financijskog plana
* Procjenu prihoda i primitaka
* Prijedlog plana rashoda i izdataka
* Obrazloženje financijskog plana

Po primitku Uputa proračunski korisnici pristupaju izradi prijedloga financijskih planova, te su odgovorni za zakonito i pravilno planiranje i izvršavanje financijskog plana.

Prijedlozi financijskih planova proračunskih korisnika moraju biti izrađeni u skladu s utvrđenom programskom klasifikacijom. Jedinstveni upravni odjel Općine će na temelju dostavljenih prijedloga izraditi cjeloviti prijedlog proračun Općine i uputiti ga Općinskom načelniku na daljnji postupak Općinski načelnik će razmotriti i preispitati prijedlog proračuna, usporediti raspoložive prihode s preuzetim obvezama te preispitati opravdanost visine predloženih prihoda i zatraženih rashoda sredstava. Usuglašavanje se provodi sve dok se proračun ne uravnoteži. Uravnoteženi prijedlog proračuna s projekcijom Općinski načelnik upućuje Općinskom vijeću na usvajanje.

Po usvajanju Proračuna Općine Tovarnik od strane Općinskog vijeća , svi proračunski korisnici su obvezni usvojiti svoje financijske planove do 31.12. tekuće godine.

1. **IZVRŠAVANJE PRORAČUNA**

Vođenje i koordinaciju financijskih i računovodstvenih poslova za potrebe proračunskih korisnika obavlja se u Jedinstvenom upravnom odjelu Općine

Isplate sredstava proračunskim korisnicima se vrši na temelju mjesečnog obračuna i izvještaja o nastalim rashodima.

Proračunski korisnici sredstva smiju trošiti isključivo do iznosa planiranih sredstava te ako se tijekom godine pojavi potreba za povećanim sredstvima s određene pozicije , dužni su podnijeti zahtjev za izmjenom financijskog plana ili zahtjev za preraspodjelu sredstava.

Ako postoji potreba za izmjenom ukupno planiranih sredstava tada je to moguće provoditi unutar Izmjena i dopuna proračuna Općine Tovarnik.

1. **IZVJEŠTAVANJE-KONSOLIDIRANO IZVJEŠĆE**

U financijskim izvještajima iskazani su ukupni prihodi i primici, rashodi i izdaci Općine Tovarnik i prihodi i primici, rashodi i izdaci proračunskih korisnika Općine Tovarnik i to u dijelu koji se odnosi na financiranje iz Proračuna Općine Tovarnik te vlastite prihode i ostale prihode, kao i rashode i izdatke financirane iz istih, stanje obveza i drugih traženi podaci vezani uz Općinu i njezine proračunske korisnike.

Obveze izrade konsolidiranog izvješća zakonski je definirano dva puta godišnje i to za razdoblje od I-VI i VII-XII mjeseca.

Proračunski korisnici Općine Tovarnik dužni su odmah nakon isteka izvještajnog razdoblja Općini dostaviti sljedeće izvještaje:

* Za razdoblje od 1. siječnja do 31. ožujka i od 1. siječnja do 30 rujna Izvještaj o prihodima i rashodima, primicima i izdacima i Bilješke.
* Za razdoblje od 1. siječnja do 30 lipnja Izvještaj o prihodima i rashodima, primicima i izdacima, Izvještaj o obvezama i Bilješke.
* Za razdoblje od 1. siječnja do 31. prosinca Bilancu, Izvještaj o prihodima i rashodima, primicima i izdacima, Izvještaj o rashodima prema funkcijskoj klasifikaciji, Izvještaj o promjenama u vrijednosti i obujmu imovine i obveza , Izvještaj o obvezama i Bilješke.

1. **IZJAVA O FISKALNOJ ODGOVORNOSTI**

Čelnici proračunskih korisnika dužni su Izjavu o fiskalnoj odgovornosti zajedno s prilozima dostaviti jedinstvenom upravnom odjelu Općine.

Suštinska provjera sadržaja Izjave o fiskalnoj odgovornosti se provodi na način da će JUO će za svakog proračunskog korisnika izvršiti formalnu i suštinsku kontrolu dostavljenih Izjava i upitnika o fiskalnoj odgovornosti te utvrditi sljedeće:

- jesu li dostavljeni svi propisani dokumenti

- jesu li u izjavama čelnika proračunskih korisnika navedena područja za koja su u Upitniku o fiskalnoj odgovornosti utvrđene slabosti i nepravilnosti

- jesu li za utvrđene slabosti i nepravilnosti sastavljeni Planovi otklanjanja slabosti i

nepravilnosti

- jesu li izrađeni Izvještaji o otklanjanju slabosti i nepravilnosti za Planove otklanjanja slabosti

i nepravilnosti iz prethodnih godina.

Ako nisu dostavljeni svi formalno propisani dijelovi Izjave o fiskalnoj odgovornosti, JUO će

pozvati proračunskog korisnika na dopunu Izjave.

Suštinska provjera Izjave o fiskalnoj odgovornosti provodi se tako da se od proračunskih

korisnika za određeni broj pitanja iz Upitnika o fiskalnoj odgovornosti zatraže preslike

dokumentacija na temelju koje je dat potvrdan ili djelomičan odgovor. Općina Tovarnik može izvršiti uvid u dokumentaciju prema referencama iz Predmeta o fiskalnoj odgovornosti u službenim prostorijama proračunskog korisnika.

**UPRAVLJANJE RIZICIMA**

Čelnici proračunskih korisnika odgovorni su voditi računa o rizicima koji bi mogli biti prijetnja ostvarenju ciljeva te su dužni provoditi aktivnosti koje su usmjerene na:

* očuvanje vrijednosti imovine kojom raspolaže proračunski korisnik,
* sprečavanje nastanka obveze na teret proračunskog korisnika za koja nisu osigurana sredstva u financijskom planu proračunskog korisnika,
* sprečavanje nenamjenskog trošenja proračunskih sredstava,
* povećanje vlastitih prihoda i pravodobnu naplatu svih prihoda proračunskog korisnika.

1. **ZAKLJUČAK**

Ovom Uputom utvrđene su minimalne obveze koje je nužno izvršavati u svrhu razvoja suradnje između Općine i proračunskih korisnika iz nadležnosti Općine.

Ova uputa stupa na snagu danom donošenja i objavit će se na službenoj internetskoj stranici Općine Tovarnik.

OPĆINKI NAČELNIK

Anđelko Dobročinac, dipl.ing.